laion/Wikipedia-Exotic huggingface dataset:
অপরাজিত (উপন্যাস)

অপরাজিত বিভূতিভূষণ বন্দ্যোপাধ্যায় রচিত দ্বিতীয় উপন্যাস। ‘প্রবাসী’ মাসিকপত্রে ১৩৩৬ সালের পৌষ সংখ্যা থেকে ১৩৩৮- এর আশ্বিন সংখ্যা পর্যন্ত ধারাবাহিকভাবে প্রকাশিত হয়েছিল। উপন্যাসের স্ফীতির কারণে দু খণ্ডে বিভক্ত হয়ে প্রথম বের হয়ঃ প্রথম ভাগের প্রকাশকাল মাঘ ১৩৩৮ [এপ্রিল ১৯৩২], দ্বিতীয় ভাগের প্রকাশকাল ফাল্গুন ১৩৩৮ [মে ১৯৩২]। এবারেও প্রকাশক ছিলেন সজনীকান্ত দাস, বের করা হয়েছিল রঞ্জন প্রকাশালয় থেকে এবং দাম ছিল যথাক্রমে দু টাকা চার আনা ও দু টাকা। পরে ‘অপরাজিত’ দু খণ্ডের জায়গায় এক খণ্ডে মুদ্রিত হয়, এখনও তাই হচ্ছে। বিভূতিভূষণ বন্দ্যোপাধ্যায় এ উপন্যাসটি উৎসর্গ করেছিলেন ‘মাতৃদেবীকে’। ‘অপরাজিত’ সাময়িকপত্রে মুদ্রণের আগে লেখকের পরিকল্পিত নাম ছিল ‘আলোর সারথি’, কিন্তু ‘প্রবাসী’ তে ছাপানোর সময়েই শিরোনাম পরিবর্তন করে ‘অপরাজিত’ রেখেছিলেন। ‘পথের পাঁচালী’ র অপু-কাহিনীরই সম্প্রসারণ ‘অপরাজিত’। পরে কোন এক সময়ে অপুর সন্তান কাজলকে নিয়ে উপন্যাস রচনার ইচ্ছা তার মনে ছিল। ‘তৃণাঙ্কুর’ দিনলিপিতে তিনি লিখেছেনঃ “অপুকে জন্ম থেকে ৩৪ বৎসর বয়স পর্যন্ত আমি কলমের ডগায় সৃষ্টি করেচি। তাকে ছাড়তে সত্যিকার বেদনা অনুভব করচি-তবে সে ছিল অনেকখানিই আমার নিজের সঙ্গে জড়ানো, সেইজন্যে বেশি কষ্ট হচ্ছে বিদায় দিতে কাজলকে, লীলাকে, দুর্গাকে, রাণূদি’কে-এরা সত্য সত্যই কল্পনাসৃষ্ট প্রাণী। কোনোদিকে এদের কোনো ভিত্তি নেই এক আমার কল্পনা ছাড়া।“ কিন্তু, কাজলকে নিয়ে কাহিনীসৃষ্টির পূর্বেই  বিভূতিভূষণ বন্দ্যোপাধ্যায় মারা যান। তার একমাত্র পুত্র তারাদাস  বন্দ্যোপাধ্যায় অপু-কাহিনীর তৃতীয় খণ্ড হিসেবে বহু পরে ‘কাজল’ রচনা করেন। ‘কাজল কেন লিখব, শিরোনামে একটি রচনা বিভূতিভূষণ মৃত্যুর কিছুকাল পূর্বে ‘কথাসাহিত্য’ পত্রিকায় প্রকাশ করেছিলেন এবং ঐ কাগজেই ১৩৫৭-র পৌষ সংখ্যা থেকে ধারাবাহিকভেবে ‘কাজল’ প্রকাশিত হওয়ার কথা ছিল। এ থেকে তার যে অভিপ্রায় ধরা পরে পিতার সেই অতৃপ্ত বাসনা পুত্র চরিতার্থ করার চেষ্টা করেছিলেন, সন্দেহ নেই। "অপরাজিত - বিভূতিভূষণ বন্দ্যোপাধ্যায়"। www.rokomari.com (ইংরেজি ভাষায়)। সংগ্রহের তারিখ ২০২০-১০-২৫।  "অপরাজিত - Google Play তে অ্যাপ"। play.google.com। সংগ্রহের তারিখ ২০২০-১০-২৫।
কালিয়াচক ১ সমষ্টি উন্নয়ন ব্লক

কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক। কালিয়াচক ২৪°৪৮′১১″ উত্তর ৮৮°০১′৪৪″ পূর্ব﻿ / ﻿২৪.৮০৩° উত্তর ৮৮.০২৯° পূর্ব﻿ / 24.803; 88.029 দ্রাঘিমাংশ এ অবস্থিত। কালিয়াচক ১ সমষ্টি উন্নয়ণ ব্লক মোট ১০৬.৬০ বর্গকিলোমিটার এলাকা জুড়ে বিস্তৃত। কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর ২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা। ২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা। "Contact details of Block Development Officers"। Malda district। West Bengal Government। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১১-০২-১৭।  "Kaliachak I at a Glance"। Maldah District। District administration। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১১-০২-১৪।  "GPwise Population of Malda district"। Malda district। Malda district administration। ২০১৩-০৫-০৮ তারিখে মূল থেকে আর্কাইভ করা। সংগ্রহের তারিখ ২০১১-০২-১৪।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২১ সেপ্টেম্বর ২০১৫।
মিকায়েল সিলভেস্ত্র্‌

মিকায়েল সিলভেস্ত্র্‌ (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লিগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন। ১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন। সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন।[তথ্যসূত্র প্রয়োজন] সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)। সকারবেসে মিকায়েল সিলভেস্ত্র্‌ (ইংরেজি)
মুহম্মাদ আলতাফ আলী

মুহাম্মাদ আলতাফ আলী (৩০ জুন ১৯৪৪) বাংলাদেশী রাজনীতিবিদ এবং বগুড়া-৭ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন। মুহাম্মাদ আলতাফ আলীর পৈতৃক বাড়ি বগুড়া জেলার গাবতলী উপজেলার টীয়রপাড়া এলাকায়। তিনি এলএলবি ডিগ্রি অর্জন করেছেন। পেশায় আইনজীবী মুহাম্মাদ আলতাফ আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন। মুহাম্মাদ আলতাফ আলী, বগুড়া-৭। "Constituency 35_10th_Bn"। ২০১৮-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
যশোর সরকারি সিটি কলেজ

যশোর সরকারি সিটি কলেজ বাংলাদেশের দক্ষিণাঞ্চলের খুলনা বিভাগের যশোর জেলা শহরের মণিহার এলাকায় অবস্থিত একটি স্নাতকোত্তর শিক্ষাপ্রতিষ্ঠান। প্রতিষ্ঠাকালীন সময় এটি যশোর সিটি কলেজ নামে পরিচিত ছিলো, যা ১৯৮৭ সালে থেকে বর্তমানে যশোর সরকারি সিটি কলেজ নামে পরিচিত হয়। বর্তমানে কলেজটি উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক, সম্মান এবং স্নাতকোত্তর শ্রেণিতে বিভিন্ন বিষয়ে পাঠদান করা হয়। বর্তমানে এখানে প্রায় ৮ হাজার শিক্ষার্থী রয়েছে। ১৯৬৭ সালের ১৭ জুলাই যশোরের তৎকালীন এমএনএ সরদার আহম্মদ আলীর নেতৃত্বে সে সময়ের শিক্ষানুরাগী ও দানশীল ব্যক্তিবর্গের প্রচেষ্টায় যশোর সিটি কলেজ প্রতিষ্ঠিত হয়। কলেজটি প্রতিষ্ঠাকালে প্রফেসর এ এফ এম সলিমুল্লাহ অধ্যক্ষের দায়িত্বভার গ্রহণ করেন এবং একাডেমিক কার্যাবলী চালিয়ে নেয়ার লক্ষ্যে বিভিন্ন বিষয়ের শিক্ষক নিয়োগসহ, বোর্ড ও বিশ্ববিদ্যালয়ের অনুমতি গ্রহণসহ যাবতীয় কার্যাবলী সম্পাদন করেন। উচ্চ মাধ্যমিক ও স্নাতক পাস কোর্স বিদ্যমান অবস্থায় ১৯৭৪ সালে এ কলেজে রাজশাহী বিশ্ববিদ্যালয়ের অধীনে রাষ্ট্রবিজ্ঞান বিষয়ে অনার্স কোর্স চালু হয়। ১৯৮৫ সালে এ কলেজে বাংলা বিষয়ে অনার্স কোর্স চালু করা হয়। ১৯৮৭ সালে কলেজটি জাতীয়করণকৃত হয়। ১৯৯২-৯৩ শিক্ষাবর্ষে এ কলেজে রাষ্ট্রবিজ্ঞান ও বাংলা বিষয়ে মাস্টার্স কোর্স চালু হয়। জাতীয়করণকৃত কলেজটির ভৌত অবকাঠামোগত সমস্যা সমাধানে বিজ্ঞান ভবন ও ছাত্র হোস্টেল নির্মিত হয়। ২০০৩-২০০৪ শিক্ষাবর্ষে এ কলেজে হিসাববিজ্ঞান, অর্থনীতি, সমাজকর্ম, ইংরেজি ও উদ্ভিদবিদ্যা বিষয়ে অনার্স কোর্স চালু হয়। অনেকগুলি অনার্স কোর্স চালু হওয়ার কারণে কলেজের শিক্ষক সংকটের সমাধানকল্পে কলেজটিতে ০৩টি অধ্যাপক, ০৮টি সহযোগী অধ্যাপকসহ মোট ২৮টি শিক্ষকের পদ সৃষ্টি হয়। পরবর্তীতে কলেজে ব্যবস্থাপনা, দর্শন ও ইতিহাস বিষয়ে অনার্স কোর্স এবং সমাজকর্ম ও ইংরেজি বিষয়ে মাস্টার্স কোর্স চালু হয় এবং শিক্ষক সংকট সমাধানের জন্য তিনি বিভিন্ন বিষয়ে পদ সৃষ্টি করা হয়। বর্তমানে কলেজটিতে শিক্ষক শিক্ষিকার পদ ৮৯টি এর বিপরীতে ৭০ জন কর্মরত। অফিস সহকারী ০৮ জনসহ অফিস সহায়কের সংখ্যা ৪০ জন। এ কলেজে বর্তমানে ৭৫০০ জন ছাত্র-ছাত্রী অধ্যায়নরত। জেড এম পারভেজ সাজ্জাদ, বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জের উপাচার্য। বাংলা ইংরেজি অর্থনীতি হিসাব বিজ্ঞান ব্যবস্থাপনা মার্কেটিং সমাজকর্ম রাষ্ট্রবিজ্ঞান দর্শন ইতিহাস এছাড়াও আরও বিষয় আছে "History"। jessoregovot.citycollege.edu.bd। [স্থায়ীভাবে অকার্যকর সংযোগ] "History"। jessoregovt.citycollege.edu.bd। [স্থায়ীভাবে অকার্যকর সংযোগ]
জলপরী (কোরীয় ধারাবাহিক)

জলপরী(কোরীয়: 푸른 바다의 전설; আরআর: ফুরূন বাদাঈ জনসল, "দ্য লিজেন্ড অফ দ্য ব্লু সি" নামেও পরিচিত) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু কিংবদন্তি কোরীয় লোককাহিনী থেকে অনুপ্রাণিত হয়ে এই নাটকে এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরীয় সময় রাত ১০ টায় এসবিএস টিভি চ্যানেলে এটি সম্প্রচারিত হয়। প্রথম সন্তান জন্মদানের মাত্র পাঁচ মাসের মাথায় এই ড্রামা সিরিজটিতে অভিনয় শুরু করার মধ্য দিয়ে জনপ্রিয় কোরীয় অভিনেত্রী জুন জি হিয়ন টিভি মিডিয়ায় প্রত্যাবর্তন করেন এবং শারীরিকভাবে চ্যালেঞ্জিং মৎস্যকন্যা চরিত্রটি নৈপুণ্যের সাথে রূপদান করেন। তাছাড়া দুই বছরের জন্য বাধ্যতামূলক সিভিল সার্ভিসে যোগদানের আগে জনপ্রিয় কোরীয় অভিনেতা লি মিন-হো অভিনীত শেষ ড্রামা সিরিজও ছিল এটি। Kil, Sonia। "Gianna Jun and Lee Min-ho to Star in Korean TV Series 'Blue Sea'"। Variety।  "Jun Ji-hyun and Lee Min-ho to star in drama"। The Korea Times।  "'Legend of the Blue Sea is our own ancient mermaid story'"। The Korea Times।
জাস্টিন ক্লুইভার্ট

জাস্টিন ক্লুইভার্ট (জন্ম ৫ মে ১৯৯৯) হলেন একজন ডাচ্ পেশাদার ফুটবলার, যিনি ইটালীয় ফুটবল ক্লাব রোমা-এর হয়ে খেলেন। তিনি লেফ্ট উইঙ্গার হিসেবে খেলতে পছন্দ করেন। ক্লুইভার্ট, ডাচ্ ক্লাব এফসি এজাক্স (যা এজাক্স নামেই বেশি পরিচিত) এর করা কিশোরদের নিয়ে কর্মসূচি থেকে উঠে আসেন। তিনি ২০১৬ সালের ১৬ সেপ্টেম্বর মাসে, ডাচ্ প্রথম বিভাগীয় লিগ আরস্টি ডিভিসি-এ জং এজাক্স (এজাক্সের সংরক্ষিত খেলোয়াড়দের নিয়ে করা দল। যাকে এজাক্স II'ও বলা হয়) এর হয়ে আরেক ডাচ্ ক্লাব এমভিভি-এর বিপক্ষে অভিষিক্ত হন, সেই ম্যাচে তিনি ৬৭তম মিনিটে তার দলের লেফ্ট উইঙ্গার ভিন্স জিনো ডেকার-এর বদলে মাঠে নামেন, ম্যাচটি তারা ১-০ গোলের ব্যবধানে হেরে যায়। ক্লুইভার্ট তার দলের হয়ে নেদারল্যান্ডের সর্বোচ্চ বিভাগীয় পেশাদার ফুটবল লিগ ইরেডিভিসি-তে পিইসি জিওলে-এর বিপক্ষে প্রথম অভিষিক্ত হন ২০১৭ সালের ১৫ই জানুয়ারীতে, সেই ম্যাচটিতে তিনি ৩৯তম মিনিটে জার্মান উইঙ্গার আমিন ইউনুস এর বদলে মাঠে নামেন, তবে ম্যাচটিতে তারা ১-৩ গোলে ব্যবধানে জয় লাভ করেন। ইরেডিভিসি লিগে তিনি প্রথম গোলটি করেন ২০১৭ সালের ১৯শে মার্চ, আরেক ডাচ্ ক্লাব এসবিভি এক্সসেলসিওর-এর বিপক্ষে হওয়া দূরবর্তী ম্যাচে, তার বাবার সর্বশেষ খেলোয়াড়ী জীবনের গোলের ঠিক ১০ বছর ১ দিন পর। সেই ম্যাচটি ১-১ গোল ড্র হয়। ২০১৬ সালের ২৬শে নভেম্বর, ক্লুইভার্ট হ্যাট-ট্রিক করার মাধ্যমে সেই সিজনে তার গোলের খাতা খোলেন, তার হ্যাট-ট্রিকের বদৌলতে ঘরের মাঠে তার দল ডাচ্ ক্লাব রোডা জেসি'র বিপক্ষে ৫-১ গোল ব্যবধানে জিতে নেয়, তবে তার বাবা ডাচ্ লিগে কোন হ্যাট-ট্রিক করেননি। তিনি সাবেক ডাচ্ আন্তর্জাতিক ফুটবল খেলোয়াড় পেট্রিক ক্লুইভার্ট-এর সন্তান এবং সাবেক সুরিনামিস (সুরিনাম এর অধিবাসী) ফুটবল খেলোয়াড় কেনেথ ক্লুইভার্ট-এর নাতি। ২৫শে জানুয়ারী ২০১৮ পর্যন্ত হালনাগাদকৃত। "Netherlands - J. Kluivert - Profile with news, career statistics and history - Soccerway"। soccerway.com। সংগ্রহের তারিখ ২০১৬-০৯-১৭।  "Justin Kluivert (16) tekent contract bij Ajax"। nos.nl (Dutch ভাষায়)। ২৯ এপ্রিল ২০১৬। সংগ্রহের তারিখ ১৭ সেপ্টেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "MVV Maastricht vs. Jong Ajax - 16 September 2016 -Soccerway"। soccerway.com। সংগ্রহের তারিখ ২০১৬-০৯-১৭।  PEC Zwolle vs. Ajax - 15 January 2017 - Soccerway, soccerway.com. Retrieved 2017-01-16 Kluivert jr maakt eerste goal tien jaar en één dag na vaders laatste - 19 March 2017 - AD.nl, AD.nl. Retrieved 2017-02-21 "Justin Kluivert scores hat trick as Ajax thrash Roda JC"। ESPN FC। ২৬ নভেম্বর ২০১৭। সংগ্রহের তারিখ ২৬ নভেম্বর ২০১৭।  "Kluivert Jr. geniet van debuut: 'Echt een topgevoel'"। VI (Dutch ভাষায়)। ১৬ সেপ্টেম্বর ২০১৬। সংগ্রহের তারিখ ১৭ সেপ্টেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Ajax's Justin Kluivert wants to be the best and not just famous for his dad"। The Guardian.com।
রবার্ট কেনেডি

রবার্ট জন কেনেডি (ইংরেজি: Robert Kennedy; জন্ম: ৩ জুন, ১৯৭২) ওতাগোর ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলারের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রবার্ট কেনেডি। ১৯৯৬ সালে স্বল্পকালের জন্য নিউজিল্যান্ড দলে খেলে ৪ টেস্ট ও ৭টি একদিনের আন্তর্জাতিকে অংশ নেয়ার সুযোগ পান। ১৯৯৬ মৌসুমে সফরকারী জিম্বাবুয়ের বিপক্ষে খেলার জন্য মনোনীত হন। ১৩ জানুয়ারি, ১৯৯৬ তারিখে জিম্বাবুয়ের বিপক্ষে টেস্ট অভিষেক হয় তার। টেস্ট অভিষেকে ৩/২৮ বোলিং পরিসংখ্যান গড়েন যা তার আন্তর্জাতিক ক্রিকেটে সেরা ছিল। অ্যান্ডি ফ্লাওয়ার তার প্রথম টেস্ট উইকেট শিকারে পরিণত হন। ঐ সফরেই ৩১ জানুয়ারি তারিখে ওডিআইয়ে অভিষিক্ত হন। ১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে লি জার্মনের নেতৃত্বাধীন নিউজিল্যান্ড দলের অন্যতম সদস্য ছিলেন রবার্ট কেনেডি। ঐ প্রতিযোগিতায় তার দল কোয়ার্টার ফাইনালে অস্ট্রেলিয়ার কাছে পরাজিত হয়ে বিদায় নেয়। Zimbabwe in New Zealand 1995/96 Test Series - 1st Test, Cricinfo, Retrieved on 7 April 2009 ইএসপিএনক্রিকইনফোতে রবার্ট কেনেডি (ইংরেজি) ক্রিকেটআর্কাইভে রবার্ট কেনেডি (সদস্যতা প্রয়োজনীয়) (ইংরেজি)
লায়লা আরজুমান বানু

লায়লা আরজুমান বানু (জন্ম: ১৫ আগস্ট ১৯৫১) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৯ জানুয়ারি ২০১৮।  উইকিমিডিয়া কমন্সে লায়লা আরজুমান বানু সংক্রান্ত মিডিয়া রয়েছে। মাননীয় সংসদ সদস্য লায়লা আরজুমান বানু ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
শিরিন নাঈম

শিরিন নাঈম (জন্ম: ২৪ এপ্রিল ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। নাঈম ২৪ এপ্রিল ১৯৫৯ সালে জন্মগ্রহণ করেন এবং তিনি কোনো প্রাতিষ্ঠানিক শিক্ষা গ্রহণ করেননি। নাঈম ২০১৪ সালে বাংলাদেশ আওয়ামী লীগের প্রার্থী হিসেবে সংরক্ষিত মহিলা আসন থেকে সংসদ সদস্য নির্বাচিত হন। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৮-০৬-২৬ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৯ জানুয়ারি ২০১৮।  "MST. SHIRIN NEYEEM -শিরিন নাঈম Biography"। Amarmp (ইংরেজি ভাষায়)। সংগ্রহের তারিখ ৩১ মার্চ ২০২০।  "MST. SHIRIN NEYEEM -শিরিন নাঈম History"। Amarmp (ইংরেজি ভাষায়)। সংগ্রহের তারিখ ৩১ মার্চ ২০২০।  উইকিমিডিয়া কমন্সে শিরিন নাঈম সংক্রান্ত মিডিয়া রয়েছে। মাননীয় সংসদ সদস্য শিরিন নাঈম ওয়েব্যাক মেশিনে আর্কাইভকৃত ২০২৩-০৬-২১ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৮-০৬-২৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
কামরুল লায়লা জলি

কামরুল লায়লা জলি (জন্ম: ৩০ নভেম্বর ১৯৬৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার ভাই সাইফুজ্জামান শিখর জাতীয় সংসদের মাগুরা-১ আসনের বর্তমান সাংসদ। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২৯ জানুয়ারি ২০১৮।  "নাসিক নির্বাচন প্রমাণ করেছে দলীয় সরকারের অধীনে সুষ্ঠু নির্বাচন সম্ভব: ফজলে রাব্বি মিয়া"। জনকণ্ঠ। সংগ্রহের তারিখ ২১ এপ্রিল ২০১৯। [স্থায়ীভাবে অকার্যকর সংযোগ] "মাগুরা-১ শিখরের পক্ষে একাট্টা আ'লীগ"। সমকাল। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ মে ২০১৯।  "মাগুরা-১: নৌকা প্রতীকে সাইফুজ্জামান শিখরের জয়"। ইত্তেফাক। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৯।  মাননীয় সংসদ সদস্য কামরুল লায়লা জলি ওয়েব্যাক মেশিনে আর্কাইভকৃত ২০২৩-০৬-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
পৈতৃক বন্ধন

টেমপ্লেট:See Wiktionary পৈতৃক বন্ধন হচ্ছে পিতা এবং তার শিশুর মধ্যে এক প্রকার মানবিক বন্ধন। একটি শিশুর পিতার মধ্যে তার সঙ্গীর গর্ভাধানের সময় এই বন্ধন গড়ে উঠতে পারে। মার্তৃগর্ভে বিকশিত শিশুর প্রতি জন্মাতে পারে অনুরাগ। গবেষকরা বলছেন, এটার জৈবিক ভিত্তি থাকতে আছে। পরিসংখ্যান বলছে যে; পিতার টেস্টেস্টোরন হরমোনের নিঃসরণের মাত্রা শিশুর জন্মের কিছু মাস আগে থেকে হ্রাস পায়। উচ্চ মাত্রার টেস্টেস্টোরন আক্রমনাত্মক (কলহপ্রবণ) স্বভাবকে উসকে দেয়; পক্ষান্তরে কম মাত্রার টেস্টেস্টোরন নতুন সম্পর্কের বাধন তৈরীতে অনুপ্রাণিত করতে পারে। যা নবজাতক শিশুর জন্য জরুরী। পিতা তার সন্তানের সাথে বন্ধন দৃঢ় করতে নানা পন্থা অবলম্বন করতে পারেন, যেমন ধীর লয়ে কথা বলে, তাকে নানা প্রবোধন দিয়ে, খাবার খাইয়ে (বুঝানো হয়েছে নবজাতককে খাওয়ানোর পদ্ধতি, বা বেবিফুড খাওয়ানো), ডায়াপার পরিবর্তন করে, গোসল করিয়ে, পোশাক পরিয়ে, শিশুর সাথে খেলা করে এবং কোলে নিয়ে। শিশুকে কোলে নিয়ে কিছুটা শুন্যে তুলে দিয়ে, অথবা তাকে পিছন থেকে হালকা করে ধাক্কা দিয়ে শিশু স্থানান্তর করে; এই পৈত্রিক-বাধঁনকে; পিতা দৃঢ় করতে পারেন। যুক্তরাষ্ট্রে একজন নারীর স্বামীকে বৈধ পিতা বলে ধরা হয়, যদি না তারা বিচ্ছিন্ন হন। একজন অবিবাহিত ব্যক্তিও পিতার অধিকার হাইকোর্টের দ্বারা পেতে পারেন। দত্তক নেওয়ার মাধ্যমেও একজন পুরুষ পিতার অধিকার পেতে পারেন। Father's rights Fathers as attachment figures Personal relationship Cinderella effect Maternal bond Parental leave Responsible fatherhood Shared Earning/Shared Parenting Marriage Early Childhood Longitudinal Study 2006. "Measuring Father Involvement in Young Children's Lives." National Center for Education Statistics. Fathers of U.S. children born in 2001. Linda F. Palmer. "Bonding Matters: The Chemistry of Attachment." Attachment Parenting International News: Vol. 5, No. 2, 2002. Douglas Carlton Abrams, "The Making of a Modern Dad." Psychology Today, Mar/Apr 2002. U.S. Department of Health and Human Services, Administration for Children and Families, Office of Child Support Enforcement. "Handbook on Child Support Enforcement." (Washington, DC: Author) [১]
দ্য ম্যান ফ্রম সেন্ট পিটার্সবার্গ

দ্য ম্যান ফ্রম সেন্ট পিটার্সবার্গ (ইংরেজি: The Man from St. Petersburg) ব্রিটিশ রোমাঞ্চ উপন্যাস লেখক কেন ফলেট কর্তৃক লিখিত একটি বেস্ট-সেলার উপন্যাস। এতে প্রথম বিশ্বযুদ্ধের পটভূমিকায় রাশিয়া এবং ইংল্যান্ডের অভিজাত এবং সাধারণ মানুষের জীবন আর সমাজতান্ত্রিক ও অ্যানার্কিস্টদের বিপ্লব ছিল মূল উপজীব্য। উপন্যাসটি দুই খণ্ডে সমাপ্ত হয়েছে। মূল ভূমিকায় সুইজারল্যান্ড থেকে এক রাশিয়ান প্রিন্সকে হত্যার উদ্দেশ্যে ইংল্যান্ডে আসা একজন অ্যানার্কিস্ট তথা সন্ত্রাসবাদী কম্যুনিস্ট। তার নাম ফেলিক্স। ফেলিক্স ক্‌শেসিনস্কি: রাশিয়ান অ্যানার্কিস্ট। রাশিয়া থেকে বন্দী হয়ে সাইবেরিয়ায় নির্বাসন কাটানোর পর জার্মানি হয়ে সুইজারল্যান্ডে আশ্রয় গ্রহণ করে। সেখান থেকে লর্ড অরলভকে হত্যার উদ্দেশ্য নিয়ে ইংল্যান্ডে আসে। ফেলিক্স উপন্যাসের মূল চরিত্র। অসম সাহসিকতা তার চরিত্রের মূল বৈশিষ্ট্য। সন্ত্রাসবাদী কম্যুনিস্ট হিসেবে গড়ে উঠার খাতিরে এখন সে একজন তততায়ী। স্টিফেন ওয়ালডেন: লর্ড ওয়ালডেন। আর্ল অফ ওয়ালডেন নামেও পরিচিত। একজন কনজারভেটিভ রাজনীতিবিদ ও অভিজাত পরিবারের প্রধান। বাবার জীবদ্দশায় কখনই তাকে পছন্দ করতে পারেননি। তাই রাশিয়ায় চলে যান দূতাবাসের কাজে। বাবা মারা যাওয়ার পর রাশিয়ান ককটি মেয়েকে বিয়ে করে দেশে ফিরে আসেন। তার চরিত্রের মূল দিক ছিল ধৈর্য, সংযম ববং যুক্তিবাদীতা। লিডিয়া ওয়ালডেন: লর্ড ওয়ালডেনের স্ত্রী ও ফেলিক্সের প্রাক্তন প্রেমিকা। যৌবনকালে ফেলিক্সের প্রেমে পাগল হয়ে গিয়েছিলেন। অন্ধ যৌন আবেগ তাকে গ্রাস করেছিল। ফেলিক্সকে জীবনে না পেলেও কখনই তাকে ভুলতে পারেননি। তাকে হারিয়ে লিডিয়ার যৌন আবেগ অনেকটাই চলে যায়। দুই সন্তানের জন্ম দেন। মেয়ে শার্লট সসলে ফেলিক্সেরই মেয়ে। কারণ বিয়ের সাত মাসের মাথায় তার জন্ম হয়েছিল। শেষ বয়সে একটি ছেলে হয় যার নাম আলেক্স ওয়ালডেন। শার্লট ওয়ালডেন: ওয়ালডেনের মেয়ে। নারী অধিকার বিষয়ে সোচ্চার ও মানবতাবাদী। বাবা ফেলিক্সের চরিত্র থেকে মৌলিক বৈশিষ্ট্যগুলো সে অর্জন করেছিল। ছিল অদম্য সাহস, সবকিছু নিজের যুক্তিতে বুঝতে চাওয়ার প্রবণতা, সাধারণ মানুষের প্রতি মমত্ববোধ। লর্ড অরলভ: লিডিয়ার বড় বোনের বড় ছেলে। রাশিয়ার অভিজাত পরিবারের সদস্য। ইংল্যান্ডের সাথে চুক্তি করার উদ্দেশ্যে জারের আদেশে ইংল্যান্ডে আসে। বেলিন্ডা: শার্লটের চাচাতো বোন ও বান্ধবী। অ্যানি: ওয়ালডেন পরিবারের চাকরানী। মিসেস প্যাঙ্কহার্স্ট: নারীদের ভোটাধিকার আদায়ের লক্ষ্যে আন্দোলনরত একজন নারীবাদী নেত্রী। স্যাফ্রাজেটদের নেতৃত্ব দিয়ে থাকেন। উইলস্টন চার্চিল: ইংল্যান্ডের ঊর্ধ্বতন রাজনীতিবিদ এবং লিবারেল সরকারের মন্ত্রী। থমসন: স্কটল্যান্ড ইয়ার্ডের গোয়েন্দা প্রধান। ফ্রিডি: শার্লটের সাথে তার বিয়ের কথাবার্তা হয়েছিল। উপন্যাসটিতে বেশ কিছু ঐতিহাসিক বিষয়ের উল্লেখ দেখতে পায়য়া যায়। কেবল উল্লেখই নয় ততিহাসের উপাদান কাহিনীর সাথে ওতোপ্রতভাবে জড়িত ছিল। ততিহাসিক যে বিষয়গুলোকে বিশেষভাবে বলা যায় সেগুলো হল: প্রথম বিশ্বযুদ্ধ অ্যানার্কিজ্‌ম, সন্ত্রাসবাদী সমাজতান্ত্রিক আন্দোলন সাফ্রেজ, নারীদের ভোটাধিকার আন্দোলন বইটির বাংলা অনুবাদ করেছেন শেখ আবদুল হাকিম। বাংলা অনুবাদটির নাম দেয়া হয়েছে আততায়ী। সেবা প্রকাশনী এই অনুবাদটি প্রকাশ করেছে।
প্রাক-ইসলামি আরব

প্রাক-ইসলামি আরব বা ইসলাম-পূর্ব আরব (আরবি: شبه الجزيرة العربية قبل الإسلام) বলতে ৬১০ খ্রিস্টাব্দে ইসলামের আবির্ভাবের পূর্বে আরব উপদ্বীপের ভূ-রাজনৈতিক ও সাংস্কৃতিক অবস্থাকে নির্দেশ করে। বিস্তীর্ণ এই অঞ্চলকে তিনটি ভাগে ভাগ করা হয়: সাগরীয় আরব: ভারত মহাসাগরের উপকূলরেখা ঘেঁষে অবস্থিত শহর ও গ্রামাঞ্চলসমূহ। আধুনিক ইয়েমেন এবং ওমান এই অঞ্চলে অবস্থিত। মরু আরব: অভ্যন্তরভাগের যাযাবর অঞ্চল। আধুনিক সৌদি আরব পেট্রা আরব: আধুনিক জর্ডান। এই অঞ্চলটি একেবারে উত্তর-পশ্চিমে অবস্থিত। অপর নাম নবতাঈ রাজ্য। ইতিহাস আরব উপদ্বীপ#ইতিহাস সৌদি আরবের ইতিহাস জর্ডানের ইতিহাস সিরিয়ার ইতিহাস ফিলিস্তিনের ইতিহাস ইসরায়েলের ইতিহাস পেত্রা মেসোপটেমিয়া ভূ-প্রকৃতি আরব সাগর লোহিত সাগর মৃত সাগর যাযাবর "Archived copy" (পিডিএফ)। ২০১৮-০৪-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৭-০৫-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রাচীন আরব সম্পর্কে জোনা ল্যান্ডারিং এর নিবন্ধ ওয়েব্যাক মেশিনে আর্কাইভকৃত ১ সেপ্টেম্বর ২০১৩ তারিখে